1

ส่วนที่ 1

ข้อมูลสรุป

บริษัท มั่นคงเคหะการ จำกัด (มหาชน) ประกอบธุรกิจพัฒนาอสังหาริมทรัพย์
และให้เช่าอสังหาริมทรัพย์ประเภทอาคารสำนักงานและศูนย์กีฬา นอกจากนี้ยังให้บริการสนามกอล์ฟ
คือ สนามกอล์ฟ “ชวนชื่น” บริษัทย่อยคือ บริษัท แมนคอน จำกัด
ประกอบธุรกิจรับเหมาก่อสร้างและพัฒนาอสังหาริมทรัพย์ในโครงการขนาดเล็ก

ธุรกิจหลักของบริษัทฯ ได้แก่ การพัฒนาที่ดินและปลูกสร้างที่อยู่อาศัยในโครงการที่บริษัทฯ
จัดสรรขายในรูปแบบ บ้านเดี่ยว บ้านแฝด ทาวน์เฮ้าส์ ฯลฯ ภายใต้ชื่อ “ชวนชื่น” และ
“สิรีนเฮ้าส์” และคอนโดมิเนียมภายใต้ชื่อ “เด็น” สินค้าส่วนใหญ่ของบริษัทฯ จะอยู่ในระดับราคา
1-5 ล้านบาท ปัจจุบันบริษัทฯ ดำเนินโครงการทั้งหมด 16 โครงการ ซึ่งรวมถึงโครงการที่เปิดใหม่
2 โครงการ ได้แก่ โครงการชวนชื่นโมดัส รัตนาธิเบศร์ ตั้งอยู่ย่านถนนรัตนาธิเบศร์
ลักษณะสินค้าเป็นบ้านเดี่ยว ระดับราคา 4.1 – 5.7 ล้านบาท และโครงการชวนชื่นจรัญฯ 3
ตั้งอยู่ย่านถนนจรัญสนิทวงศ์ ลักษณะสินค้าเป็นทาวน์โฮม ระดับราคา 4.5 – 5.5 ล้านบาท

ผลการดำเนินงานปีที่ผ่านมาบริษัทฯ รับรู้รายได้จากการขายและบริการในปี 2555 รวม 1,724.24
ล้านบาท เพิ่มขึ้นจากปี2554 = 3.04% เนื่องจากผลกระทบจากปัจจัยการขาดแคลนแรงงานในปี
2555 ทำให้การก่อสร้างของบริษัทฯ ล่าช้ากว่าที่กำหนด โครงการหลักที่สร้างรายได้ในปีนี้ ได้แก่
ชวนชื่นเพชรเกษม , ชวนชื่นโมดัส เซนโทร และเบลล์พาร์ค ชวนชื่นซิตี้ สำหรับธุรกิจสนามกอล์ฟ
หลังจากที่ได้รับผลกระทบอย่างหนักจากอุทกภัย บริษัทฯ
ได้เร่งฟื้นฟูและปรับสภาพสนามให้สามารถเปิดบริการได้ในเวลาอันรวดเร็วตั้งแต่เดือนกุมภาพันธ์
2555 ส่งผลให้รายได้จากธุรกิจกอล์ฟในปี 2555 เติบโตขึ้นถึง 39.33% จากปีที่ผ่านมา

บริษัทฯ มีกำไรเบื้องต้นในปี 2555 จำนวน 654.63 ล้านบาท คิดเป็นอัตราส่วนกำไรเบื้องต้น
(Gross Profit Margin) 37.97% ลดลงจากปีที่ผ่านมา ซึ่งมีอัตราส่วนกำไรเบื้องต้น 39.99%
สาเหตุหลักมาจากต้นทุนค่าก่อสร้างที่ปรับสูงขึ้นตามการขึ้นค่าแรงขั้นต่ำ และบริษัทฯ
มีสัดส่วนการรับรู้รายได้ทาวน์เฮ้าส์ (ซึ่งกำไรเบื้องต้นต่ำกว่าบ้านเดี่ยว) เพิ่มขึ้นจากที่ผ่านมา

ค่าใช้จ่ายในการขายและบริหารในปีนี้อยู่ที่ 361.89 ล้านบาท ลดลงเล็กน้อยจาก 365.74
ล้านบาทในปีที่ผ่านมา นอกจากนี้ บริษัทฯ รับรู้ส่วนแบ่งกำไรจากเงินลงทุนในบริษัทร่วม เป็นเงิน
6.42 ล้านบาท จากที่เคยติดลบ -5.80 ล้านบาทในปีที่ผ่านมา ทั้งนี้เนื่องจากบริษัท สามัคคีซีเมนต์
จำกัด มีการรับรู้รายได้จากการปรับปรุงโครงสร้างหนี้

2

บริษัทฯ เสียภาษีเงินได้ในปีนี้ในอัตรา 23% ค่าใช้จ่ายภาษีเงินได้จึงลดลงจาก 98.54 ล้านบาท
เป็น 74.10 ล้านบาท หลังจากหักดอกเบี้ยและภาษีแล้ว บริษัทฯ มีกำไรสุทธิประจำปี 2555 เท่ากับ
259.93 ล้านบาท คิดเป็น 0.30 บาทต่อหุ้น เพิ่มขึ้น 11.07% จาก 234.02 ล้านบาทในปีที่ผ่านมา
ส่งผลให้อัตราส่วนกำไรสุทธิ (Net Profit Margin) ในปีนี้เท่ากับ 14.71% สูงขึ้นจากอัตรา
13.63% ในปีที่ผ่านมา

ทางด้านฐานะการเงินของบริษัทฯ ยังคงมีความแข็งแกร่ง โดยในส่วนของสินทรัพย์เพิ่มขึ้น 586.30
ล้านบาท เมื่อเทียบกับปีที่ผ่านมา เนื่องจากบริษัทฯ ได้ลงทุนเพิ่มขึ้นในการพัฒนาโครงการ
โดยเฉพาะคอนโดมิเนียมซึ่งรอการส่งมอบในไตรมาสที่ 1/2556 เป็นต้นไป
สำหรับหนี้สินปรับตัวเพิ่มขึ้น 480.65 ล้าน-บาท
จากการกู้เพิ่มเพื่อนำมาพัฒนาโครงการและซื้อที่ดินเพิ่มเพื่อรองรับการขยายตัวในปีถัดไป
สำหรับส่วนของผู้ถือหุ้นเพิ่มขึ้น 105.65 ล้านบาท จากสิ้นปีที่ผ่านมา อัตราส่วนหนี้สินต่อทุน (D/E
Ratio) ณ สิ้นปี 2555 จึงปรับตัวสูงขึ้นจาก 0.38 เท่าเมื่อสิ้นปีที่ผ่านมา เป็น 0.47 เท่า ณ สิ้นปี
2555

3

ส่วนที่ 2

ข้อมูลบริษัท

บริษัท มั่นคงเคหะการ จำกัด (มหาชน)

ประกอบธุรกิจหลักประเภท พัฒนาอสังหาริมทรัพย์

ที่ตั้งสำนักงานใหญ่ที่ 719 อาคารมั่นคงเคหะการ ถนนบรรทัดทอง แขวงวังใหม่

เขตปทุมวัน กรุงเทพ ฯ 10330

เลขที่ทะเบียน 0107536001567

HOME PAGE : www.mk.co.th

E-mail : info@mk.co.th

โทรศัพท์ 02 216-6600 - 18 โทรสาร 02 216-6619